DA Den Europæiske Unions Tidende C 71/46

Regionsudvalgets udtalelse om Forslag til Europa-Parlamentets og Rådets forordning om oprettelse af en europæisk gruppe for grænseoverskridende samarbejde (EGGS)

(2005/C 71/11)

REGIONSUDVALGET HAR -

under henvisning til Europa-Parlamentets og Rådets forslag til forordning om oprettelse af en europæisk gruppe for grænseoverskridende samarbejde (EGGS), der blev vedtaget af Europa-Kommissionen den 14. juli 2004, KOM(2004) 496 endelig – 2004/0168 (COD),

under henvisning til Kommissionens beslutning af 15. juli 2004 om i henhold til EF-traktatens artikel 159, stk. 3, at anmode om Regionsudvalgets udtalelse herom,

under henvisning til Rådets afgørelse af 8. november 2004 om at anmode om Regionsudvalgets udtalelse,

under henvisning til brevene fra kommissærerne Michel Barnier og Loyola De Palacio af 8. marts 2004 med anmodning om en udtalelse om det nye europæiske retlige instrument for grænseoverskridende samarbejde,

under henvisning til EF-traktatens artikel 265, stk. 1, der fastsætter, at »Regionsudvalget høres af Rådet eller Kommissionen i de tilfælde, der er nævnt i denne traktat, og i alle andre tilfælde, især vedrørende grænseoverskridende samarbejde, hvor en af disse to institutioner finder det hensigtsmæssigt«,

under henvisning til Artikel III-220 i traktaten om en forfatning for Europa, der fastsætter, at »For at fremme en harmonisk udvikling af Unionen som helhed udvikler og fortsætter denne sin indsats for at styrke sin økonomiske, sociale og territoriale samhørighed«. […] »Blandt de berørte områder lægges der særlig vægt på landdistrikter, områder i en industriel overgangsproces og områder, der lider af alvorlige naturbetingede eller demografiske ulemper af permanent art, bl.a. de nordligste meget tyndt befolkede områder samt øområder, grænseoverskridende områder og bjergområder«,

under henvisning til sin formands beslutning af 5. april 2004 om at henvise det forberedende arbejde til Underudvalget for Territorial Samhørighed,

under henvisning til Europa-Parlamentets rapporter: »Gerlach«-rapporten fra 1976: The Community's regional policy as regards the regions at the Community's internal frontiers (1), »Boot«-rapporten fra 1984 om styrkelsen af det grænseoverskridende samarbejde (2), »Schreiber«-rapporten fra 1986 om Saarland-Lothringen-Luxemburg regionen (3), »Poetschki«-rapporten fra 1988 om samarbejdet på tværs af Det Europæiske Fællesskabs indre grænser (4), »Chiabrando«-rapporten fra 1988 om et udviklingsprogram for de spansk-portugisiske grænseområder (5), »Cushnahan«-rapporten fra 1990 om Fællesskabsinitiativet Interreg (6), og »Muru«-rapporten fra 1994 om Fællesskabsinitiativet Interreg II (7),

under henvisning til Europarådets Madrid-rammekonvention af 1980 og dens tillægsprotokoller (1995, 1998),

under henvisning til udtalelsen fra Europarådets Kommunalkongres om »Et nyt retligt instrument for grænseoverskridende samarbejde«, der blev forelagt for Regionsudvalgets Underudvalg for Territorial Samhørighed (COTER) og vedtaget af Regionsudvalgets præsidium på mødet den 5. maj 2004 – Ordfører: Herwig Van Staa (Østrig, L, PPE/CD),

under henvisning til Hvidbogen om nye styreformer i EU, der blev fremlagt af Europa-Kommissionen i 2001 (KOM(2001) 428 endelig), og som fastsætter, at »Kommissionen vil undersøge, hvordan man på EU-plan bedre kan styrke rammerne for grænseoverskridende samarbejde mellem regionale eller lokale aktører med henblik på at fremsætte forslag ved udgangen af 2003« (3.1),

under henvisning til udvalgets udtalelse af marts 2002 om »Strategier til fremme af det grænseoverskridende og tværregionale samarbejde i et udvidet Europa - et grunddokument med retningslinjer for fremtiden« (CdR 181/2000 fin) (8),

under henvisning til udvalgets studie om »Det transeuropæiske samarbejde mellem lokale og regionale myndigheder: nye udfordringer og nødvendige tiltag til forbedring af samarbejdet«, oktober 2001, der blev udarbejdet i tæt samarbejde med De Europæiske Grænseregioners Arbejdsfællesskab (AGEG) som forberedelse til ovennævnte udtalelse,

under henvisning til den tredje rapport om social og økonomisk samhørighed: »Et nyt partnerskab for samhørighed, konvergens, konkurrenceevne og samarbejde«, som Europa-Kommissionen vedtog den 18. februar 2004, og som i konklusionerne fastslår, at Kommissionen har til hensigt at foreslå et nyt retsinstrument i form af en europæisk samarbejdsstruktur (»en grænseoverskridende regional myndighed«), så medlemsstaterne og de lokale og regionale myndigheder – både inden for og uden for EU-medfinansierede programmer – rustes til at afhjælpe de juridiske og administrative problemer, der måtte opstå i forbindelse med styring af grænseoverskridende programmer og projekter. Målet vil være at give denne nye retlige struktur beføjelse til at gennemføre samarbejdsaktiviteter på vegne af de offentlige myndigheder,

under henvisning til sin udtalelse om den tredje samhørighedsrapport af 16. juni 2004 (CdR 120/2004 fin),

under henvisning til rapporten »Towards a new Community legal instrument facilitating public-law-based trans-European cooperation among territorial authorities in the European Union«, som De Europæiske Grænseregioners Arbejdsfællesskab (AGEG) udarbejdede for Europa-Kommissionen på grundlag af sit tidligere samarbejde med Regionsudvalget i forbindelse med ovennævnte studie,

under henvisning til Regionsudvalgets lovforberedende rolle i tæt samråd med Europa-Kommissionen og synspunkterne fremført af de lokale og regionale myndigheder i den indledende fase,

under henvisning til forslag til Regionsudvalgets udtalelse (CdR 62/2004 rev. 3), som blev vedtaget den 24. september 2004 Underudvalget for Territorial Samhørighed med Hans Niessl, ministerpræsident for delstaten Burgenland (AT/PSE), som ordfører -

på sin 57. plenarforsamling den 17.-18. november 2004 (mødet den 18. november) vedtaget følgende udtalelse:

Regionsudvalgets synspunkter

REGIONSUDVALGET

1. støtter Kommissionens ambition om at sikre en bæredygtig forbedring af de retlige og institutionelle forudsætninger for det grænseoverskridende, tværnationale og tværregionale samarbejde (det transeuropæiske samarbejde) på nationalt, regionalt og lokalt plan og mener, at de problemer, der stadig er forbundet med dette samarbejde, kan imødegås mere effektivt end hidtil med det foreliggende forordningsforslag;

2. foreslår imidlertid, at det kommende retsinstrument ikke benævnes »europæisk gruppe for grænseoverskridende samarbejde«, men »europæisk gruppe for transeuropæisk samarbejde«, da denne betegnelse også giver udtryk for, at retsinstrumentet kan anvendes i forbindelse med tværnationalt og tværregionalt samarbejde som beskrevet i forordningsforslagets artikel 1;

3. er enig med Kommissionen i, at betingelserne for det transeuropæiske samarbejde ikke i tilstrækkelig grad og tilstrækkeligt effektivt kan forbedres af medlemsstaterne alene, og at en fællesskabsindsats i henhold til EF-traktatens artikel 5, stk. 2 (subsidiaritetsprincippet), er berettiget i betragtning af de foreliggende tværnationale aspekter og de klare fordele ved en fællesskabsindsats i forhold til foranstaltninger på de 25 medlemsstaters niveau;

4. er enig med Kommissionen i, at forordningsforslaget ikke går længere end nødvendigt for at nå EF-traktatens mål, jf. EF-traktatens artikel 5, stk. 3 (proportionalitetsprincippet), eftersom det kun tilvejebringer en frivillig ramme for det transeuropæiske samarbejde og kun fastlægger mindstekrav til oprettelse og gennemførelse af »europæiske grupper for transeuropæisk samarbejde«;

5. glæder sig over, at Kommissionen bygger sit forordningsforslag på EF-traktatens artikel 159, og at det på grund af dette retsgrundlag er den fælles beslutningsprocedure, ifølge hvilken Rådet træffer afgørelse med kvalificeret flertal, der finder anvendelse;

6. hilser det velkomment, at Kommissionen har valgt en forordning som retsinstrument, da det betyder, at de regionale og lokale myndigheder kan oprette en »europæisk gruppe for transeuropæisk samarbejde« uden yderligere foranstaltninger til gennemførelse i national ret og/eller godkendelse fra de enkelte medlemsstater;

7. bifalder dog samtidig, at ikke kun de regionale og lokale myndigheder, men også medlemsstaterne deltager som partnere i oprettelsen af en »europæisk gruppe for transeuropæisk samarbejde« (EGTS) og dermed kan bidrage til at øge den økonomiske og sociale samhørighed i Europa inden for rammerne af et grænseoverskridende, tværnationalt og tværregionalt samarbejde;

8. finder det desuden positivt, at forordningsforslaget ud over medlemsstaterne og de regionale og kommunale myndigheder også giver andre lokale, offentlige organisationer mulighed for at blive medlemmer af en EGTS;

9. er glad for, at Kommissionen har fulgt Regionsudvalgets forslag om ikke at begrænse de europæiske samarbejdsgruppers opgaver til grænseoverskridende samarbejde, men også gøre det muligt at inddrage dem i tværnationalt og tværregionalt samarbejde; kræver dog, at der – som i titlen – foretages passende ændringer i forordningsteksten, så denne målsætning træder tydeligere frem;

10. konstaterer med tilfredshed, at forordningsforslaget indfører ens forudsætninger for oprettelse af EGTS'er i alle medlemsstater, og opfordrer Kommissionen til at sikre, at eksisterende tværnationale aftaler om grænseoverskridende samarbejde fortsat er gyldige;

11. støtter den formulering, Kommissionen har valgt i forordningsforslagets artikel 3, stk. 1, der overlader det til medlemsstaterne at fastlægge en EGTS's opgaver og kompetence;

12. bifalder de muligheder, der er for at vælge den nationale lovgivning, men opfordrer dog Kommissionen til at skabe de nødvendige forudsætninger for at undgå kollision mellem de forskellige normer, f.eks. hvis en EGTS har sit sæde i en medlemsstat, hvis lovgivning ikke skal finde anvendelse;

13. anbefaler, at forordningen gør det muligt for medlemsstaterne at træffe de nødvendige foranstaltninger, når de forfatningsmæssige bestemmelser vedrørende overdragelse af opgaver til og overvågning af en EGTS gør dette nødvendigt;

14. bifalder endvidere, at en EGTS kan pålægges at arbejde med gennemførelse af såvel EU-finansierede programmer som andre generelle foranstaltninger inden for det transeuropæiske samarbejde, eftersom det kan sætte mere skub i videreudviklingen af transeuropæiske aktiviteter i Europa; gør dog opmærksom på, at reglerne i forslaget til forordning kun kan finde effektiv anvendelse, hvis tredjeparter kan pålægge EGTS'er at gennemføre EU-finansierede programmer.

15. støtter forordningsforslagets forslag om at give en EGTS status som juridisk person, men også forslaget om, at den praktiske gennemførelse af en samarbejdsgruppes opgaver kan overdrages til et af dens medlemmer, så man undgår, at der oprettes nye, overflødige bureaukratiske strukturer;

16. slår dog til lyd for, at en EGTS's opgaver ikke kun samlet, men også enkeltvis kan overdrages til eller fordeles på dens medlemmer, og anmoder derfor om en ændring af ordlyden af artikel 5, stk. 3, som tager højde for dette;

17. anmoder om, at en EGTS får pligt til at oprette en forsamling af repræsentanter for dens medlemmer, som har ansvaret for samarbejdsgruppens virksomhed – med det mål at sikre gennemsigtighed og demokratisk tilbagemelding;

18. finder det nødvendigt, at det i forordningens artikel 6 slås fast, at direktøren for en EGTS politisk og juridisk står til ansvar over for de medlemmer, der er repræsenteret i gruppens forsamling;

19. anmoder om, at de aftaler om transeuropæisk samarbejde, som indgås med henvisning til denne forordning, ikke blot fremsendes til alle medlemmer og medlemsstater, men også til Regionsudvalget. Regionsudvalget bør oprette et register over eksisterende EGTS, som gør det muligt for EU's institutioner, medlemsstaterne, de regionale og lokale myndigheder samt enhver EU-borger hurtigt og målrettet at finde oplysninger om en bestemt samarbejdsgruppe. Registeret kunne desuden give et værdifuldt bidrag til formidlingen af »bedste praksis« i Europa.

Regionsudvalgets anbefalinger

Anbefaling 1

Titlen

Kommissionens tekst Regionsudvalgets ændringsforslag om oprettelse af en europæisk gruppe for grænseoverskridende samarbejde (EGGS) om oprettelse af en europæisk gruppe for grænseoverskridende transeuropæisk samarbejde (EGTS)

Begrundelse

Der findes tre former for samarbejde mellem medlemsstaterne, regionerne og de lokale myndigheder: grænseoverskridende, tværregionalt og tværnationalt samarbejde. Fællesbetegnelsen for dem er »transeuropæisk samarbejde«. Det bør være muligt at oprette en europæisk gruppe for alle tre former for transeuropæisk samarbejde.

Anbefaling 2

(Betragtning 1)

(Som konsekvens heraf ændres betegnelserne »grænseoverskridende samarbejde« og »tværnationalt og tværregionalt samarbejde« til »transeuropæisk samarbejde« i alle afsnit, hvor de forekommer)

Kommissionens tekst Regionsudvalgets ændringsforslag Ifølge EF-traktatens artikel 159, stk. 3, kan der fastlægges særlige aktioner ud over fondene, som nævnes i artikel 159, stk. 1, for at nå traktatens mål om økonomisk og social samhørighed. For at sikre en harmonisk udvikling af Fællesskabet som helhed og styrke den økonomiske og sociale samhørighed er det nødvendigt at styrke det grænseoverskridende samarbejde. Med dette for øje bør der vedtages de fornødne foranstaltninger til forbedring af vilkårene for gennemførelse af aktioner vedrørende grænseoverskridende samarbejde. Ifølge EF-traktatens artikel 159, stk. 3, kan der fastlægges særlige aktioner ud over fondene, som nævnes i artikel 159, stk. 1, for at nå traktatens mål om økonomisk og social samhørighed. For at sikre en harmonisk udvikling af Fællesskabet som helhed og styrke den økonomiske og sociale samhørighed er det nødvendigt at styrke det grænseoverskridende, tværnationale og tværregionale samarbejde (i det følgende benævnt »det transeuropæiske samarbejde«). Med dette for øje bør der vedtages de fornødne foranstaltninger til forbedring af vilkårene for gennemførelse af aktioner vedrørende grænseoverskridende transeuropæisk samarbejde.

Begrundelse

Ændringen er en logisk følge af ændringen i anbefaling 1.

Anbefaling 3

(Betragtning 7)

Kommissionens tekst Ændring (7) For at overvinde hindringerne for det grænseoverskridende samarbejde er det nødvendigt at indføre et samarbejdsinstrument på fællesskabsplan, som gør det muligt på Fællesskabets område at oprette sammenslutninger med juridisk status, som benævnes »Europæiske Grupper for Grænseoverskridende Samarbejde« (EGGS). Det er frivilligt at anvende EGGS (7) For at overvinde hindringerne for det grænseoverskridende samarbejde er det nødvendigt at indføre et samarbejdsinstrument på fællesskabsplan, som gør det muligt på Fællesskabets område at oprette sammenslutninger med juridisk status, som benævnes »Europæiske Grupper for Grænseoverskridende Samarbejde« (EGGS). Det er frivilligt at anvende EGGS Eksisterende bilaterale aftaler om grænseoverskridende, interregionalt eller tværnationalt samarbejde mellem kommuner og/eller regioner og/eller stater gælder fortsat

Begrundelse

Forordningen må ikke indskrænke de retlige muligheder, der ligger i eksisterende mellemstatslige aftaler som f.eks. Karlsruhe-aftalen.

Anbefaling 4

(Betragtning 10)

Kommissionens tekst Regionsudvalgets ændringsforslag Medlemmerne kan beslutte at oprette en EGGS som en selvstændig juridisk enhed eller overdrage dens opgaver til et af dens medlemmer. Medlemmerne kan beslutte at oprette en EGGS EGTS som en selvstændig juridisk enhed eller overdrage dens opgaver til et eller flere af dens medlemmer.

Begrundelse

Ændringen er en logisk følge af ændringen i anbefaling 1.

Anbefaling 5

(Betragtning 11)

Kommissionens tekst Regionsudvalgets ændringsforslag (...) som er medlemsstaternes og deres regionale og lokale myndigheders egne initiativer, der ikke får finansiel støtte fra Fællesskabet. som er medlemsstaternes og/eller deres regionale og lokale myndigheders egne initiativer, der ikke får finansiel støtte fra Fællesskabet.

Begrundelse

Det ligger i det transeuropæiske samarbejdes natur, at også regioner og kommuner kan fungere som partnere i et transeuropæisk samarbejde uden deltagelse af medlemsstatsniveauet.

Anbefaling 6

Artikel 1, stk. 1

Kommissionens tekst Regionsudvalgets ændringsforslag Europæisk gruppe for grænseoverskridende samarbejde I overensstemmelse med de i denne forordning fastlagte betingelser og regler kan der på Fællesskabets område oprettes en samarbejdsgruppe i form af en europæisk gruppe for grænseoverskridende samarbejde, i det følgende benævnt »EGGS«. Europæisk gruppe for grænseoverskridende transeuropæisk samarbejde I overensstemmelse med de i denne forordning fastlagte betingelser og regler kan der på Fællesskabets område oprettes en samarbejdsgruppe i form af en europæisk gruppe for grænseoverskridende transeuropæisk samarbejde, i det følgende benævnt »EGGS«»EGTS«.

Begrundelse

Ændringen er en logisk følge af ændringen i anbefaling 1.

Anbefaling 7

Artikel 1, stk. 3

Kommissionens tekst Regionsudvalgets ændringsforslag Formålet med en EGGS er at lette og fremme det grænseoverskridende samarbejde mellem medlemsstaterne og mellem de regionale og lokale myndigheder med henblik på at styrke den økonomiske, sociale og territoriale samhørighed. Formålet med en EGGS EGTS er at lette og fremme det grænseoverskridende tværnationale og tværregionale samarbejde (det transeuropæiske samarbejde) mellem medlemsstaterne og mellem de regionale og lokale myndigheder med henblik på at styrke den økonomiske, sociale og territoriale samhørighed.

Begrundelse

Ændringen er en logisk følge af ændringen i anbefaling 1.

Anbefaling 8

Artikel 2, stk. 3

Kommissionens tekst Regionsudvalgets ændringsforslag Medlemmerne kan beslutte at oprette en EGGS som en særskilt juridisk person eller at overdrage det til et af medlemmerne at varetage dens opgaver. Medlemmerne kan beslutte at oprette en EGGS EGTS som en særskilt juridisk person eller at overdrage det til et eller flere af medlemmerne at varetage dens opgaver.

Begrundelse

Ændringen er en logisk følge af ændringen i anbefaling 1.

Anbefaling 9

Artikel 3, stk. 1

Kommissionens tekst Regionsudvalgets ændringsforslag En EGGS udfører de opgaver, som medlemmerne har overdraget til den i overensstemmelse med denne forordning. En EGTS udfører de opgaver, som medlemmerne eller en tredjepart med dens samtykke har overdraget den i overensstemmelse med forordningen.

Begrundelse

Hvis en EGTS også i fremtiden skal kunne gennemføre EU-finansierede programmer, er denne tilføjelse nødvendig.

Anbefaling 10

(Artikel 3, stk. 3)

Kommissionens tekst Regionsudvalgets ændringsforslag Oprettelsen af en EGGS ændrer intet ved medlemmernes eller medlemsstaternes finansielle ansvar, hverken hvad angår fællesskabsmidlerne eller de nationale midler. Oprettelsen af en EGTS ændrer intet ved medlemmernes eller medlemsstaternes finansielle ansvar, hverken hvad angår fællesskabsmidlerne eller de nationale midler. hverken ved medlemmernes finansielle ansvar for fællesskabsmidler eller nationale midler eller medlemsstaternes ansvar for fællesskabsmidler. Det står medlemsstaterne frit gennem lov eller aftaler at føre opsyn med EGTS'ens overholdelse af tekniske og juridiske specifikationer. Opsynet kan enten overdrages en af medlemsstaterne eller varetages på fællesskabsplan.

Begrundelse

At medlemsstaterne er ansvarlige over for de nationale parlamenter, hvad angår de nationale midler siger sig selv og behøver naturligvis ikke at blive nævnt i forordningsforslaget. Men når medlemsstaterne (og dermed også de kompetente forbundsstater i føderale stater) også er ansvarlige for fællesskabsmidler, skal det nødvendigvis være tilladt, at medlemsstaterne kan føre et omfattende opsyn med en EGTS. Ellers må medlemsstaterne i vidt omfang stå til ansvar for forhold, som helt er unddraget deres indflydelse.

Anbefaling 11

(Artikel 4, stk. 8)

Kommissionens tekst Regionsudvalgets ændringsforslag Aftalen meddeles til alle medlemmerne og til medlemsstaterne Aftalen meddeles til alle medlemmerne, og til medlemsstaterne og til Regionsudvalget. Regionsudvalget indsætter aftalen i et offentligt tilgængeligt register over alle »aftaler om transeuropæisk samarbejde«.

Begrundelse

Regionsudvalget betragter det som sin forpligtelse at følge EF-traktatens påbud om gennemsigtighed i kraft af sin position som »kvikskranke«, der som ekspertisecenter skal være let tilgængelig for såvel EU-borgerne som for EU-Kommissionens tjenestegrene. Det skal sikre, at der til enhver tid kan indhentes oplysninger, der angår regionerne og kommunerne og dermed deres borgere.

Anbefaling 12

(artikel 5 og i alle berørte afsnit)

I den tyske version erstattes »forretningsorden« med »vedtægter«. Gælder ikke for den danske version.

Bruxelles, den 18. november 2004 Peter STRAUB Formand for Regionsudvalget

(1) EFT C 293 af 13.12.1976.

(2) EFT C 127 af 14.5.1984.

(3) EFT C 176 af 14.7.1986.

(4) EFT C 99 af 13.4.1987.

(5) EFT C 262 af 10.10.1988.

(6) EFT C 175 af 16.7.1990.

(7) EFT C 128 af 9.5.1994.

(8) EFT C 192 af 12.8.2002, s. 37.